PSTC บวกเกือบ 3% เก็งฯ Q4 พลิกมีกำไร-ลุ้นผลประมูล SPP Hybrid ประกาศวันนี้ แนะซื้อเป้า1 บ.
PSTC บวกเกือบ 3% เก็งฯงบ Q4 พลิกมีกำไร-ลุ้นผลประมูล SPP Hybrid ประกาศวันนี้ แนะซื้อเป้า 1 บ. โดยหุ้นปิดตลาดภาคเช้าวันนี้(14 ธ.ค.) อยู่ที่ระดับ 0.79 บาท บวก 0.02 บาท หรือ 2.60% ด้วยมูลค่าซื้อขาย 42.11 ล้านบาท 
14 ธ.ค. 2560

ผู้สื่อข่าวรายงานว่า บริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC  ปิดตลาดภาคเช้าวันนี้(14 ธ.ค.) อยู่ที่ระดับ 0.79 บาท บวก 0.02 บาท หรือ 2.60% ด้วยมูลค่าซื้อขาย 42.11 ล้านบาท ราคาหุ้นปรับตัวสูงสุดที่ระดับ 0.80 บาท และปรับตัวต่ำสุดที่ระดับ 0.78 บาท

บล.โนมูระ พัฒนสิน ระบุในบทวิเคราะห์ว่า PSTC (TP18F 1.00) คาดกำไรไตรมาส 4/60 พลิกเป็นกำไร เทียบช่วงเดียวกันของปีก่อน แต่ทรงตัวเทียบไตรมาสก่อนหน้า จากยังไม่มีโรงไฟฟ้าจ่ายไฟฟ้าเชิงพาณิชย์เพิ่ม + มีค่าใช้จ่ายที่ปรึกษาทางการเงินทำดีล Big gas แต่กำไรจะเร่งตัวขึ้นอีกครั้งในช่วงครึ่งแรกปี 61 โดยเตรียมรับรู้โรงไฟฟ้าชีวภาพ 4 แห่งใหม่ +11.1 MW (SPN, ARN, NWR, SYS) หนุนกำไรสุทธิปี 61 เติบโตแตะ  192.7 ลบ. เพิ่มขึ้นกว่า +271.6% เทียบช่วงเดียวกันของปีก่อน
สำหรับมูลค่าพื้นฐานปี 2018F ที่ 1.0 บาท Upside สูง 30% มีแนวโน้มปรับประมาณการขึ้นอีกครั้ง หากมีความชัดเจนมากขึ้นในส่วนของโครงการ BIGGAS และโครงการท่อน้ำมันในช่วงถัดไป เป็นจุดเปลี่ยนสำคัญเชิงพื้นฐาน ซึ่งจะเพิ่ม Recurring income อย่างมีนัยฯ
ส่วนจ่ายหุ้นเพิ่มทุน PP รอบ 2 ให้นักลงทุนรายบุคคล 1 พันล้านหุ้น @0.72 บาทเสร็จแล้ว (รวม 2 รอบ เพิ่มทุน 2 พันล้านหุ้น@0.72 บาท) + คาดกกพ.ประกาศผลผู้ชนะประมูล SPP Hybrid ในวันที่ 14 ธ.ค.60 ในเบื้องต้น คาดมีแนวโน้มชนะ 1 โครงการ (25 MW) เป็น Potential upside มูลค่าพื้นฐานเท่ากับ 0.009 บาทต่อ 1 MW